31999R1084
L 131/29
JURNALUL OFÍCIAL AL UNIUNII EUROPENE
REGULAMENTUL (CE) NR. 1084/1999 AL COMISIEI
din 26 mai 1999
de stabilire a listei autorităților competente menționate la articolul 2 din Regulamentul (CE) nr. 900/1999 al Consiliului privind interzicerea vânzării și furnizării de petrol și produse petroliere către Republica Federală Iugoslavia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 900/1999 al Consiliului din 29 aprilie 1999 privind interzicerea vânzării, furnizării și exportului de petrol și produse petroliere către Republica Federală Iugoslavia (1) și, în special, articolul 6 al acestuia,
întrucât este necesar să fie alcătuită lista autorităților competente care pot autoriza vânzarea, furnizarea sau exportul de petrol și produse petroliere în scopurile și condițiile prevăzute la articolul 2 alineatul (1) din Regulamentul (CE) nr. 900/1999 al Consiliului și care ar trebui să primească notificările prevăzute la articolul 2 alineatul (2) din regulamentul menționat anterior,
ADOPTĂ PREZENTUL REGULAMENT:
Articolul 1
Lista autorităților competente prevăzută la articolul 2 din Regulamentul (CE) nr. 900/1999 al Consiliului se stabilește în conformitate cu indicațiile din anexă.
Articolul 2
Prezentul regulament intră în vigoare la data publicării în Jurnalul Oficial al Comunității Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 mai 1999.